Leitu eta ibili, etengabe - Uztarria (Azpeitia)\n2020ko uztailek 3, OSTIRELA\nLeitu eta ibili, etengabe\n2018ko urr. 30a, 15:13\nLiburuzain eta liburu zale, badu bestelako zaletasunik Beatriz Aranbarrik. "Bazterrak ikustea" du gogoko. Bere jardueraz 'bestelako' kontuez aritu zen Aranbarri Mailo Oiarzabal kazetariarekin, 2018ko Uztarria aldizkariaren Bestaldetik atalerako.\nBeatriz Aranbarri, Azpeitiko Udal Liburutegian. (Mailo Oiarzabal) Ikusi haundiago | Argazki originala\n"Liburutegiko Beatriz” da azpeitiar askorentzat Beatriz Aranbarri (Azpeitia, 1963). 2002tik ari da liburuzain lanetan; Elgoibarko eta Legazpiko liburutegietan lan egin ondoren, dozena bat urte pasa daramatza Enparan dorretxeko Udal Liburutegian lanean.\nHerriko Jesuitinen ikastetxean eta Institutuan ikasi ondoren, Gasteizen Geografia eta Historia ikasketak egin zituen Aranbarrik. Horiek bukatuta, Madrilera joan zen, eta han hasi zen artxibategiekin eta liburutegiekin lotutako formazioa eskuratzen: "Hango Biblioteka Nazionalean artxiboen gaineko ikastaro bat ematen zuten. Arratsaldez ematen zutenez, goizez beste ikastaro bat egiteko aprobetxatzen nuen, hango elkarte batek liburutegien gainean ematen zuena". Beka batekin itzuli zen Madrildik Azpeitira, Udal Agiritegian lan egiteko. Ondoren, Lanbide Hastapeneko eskolan ere ibili zen, administrari lanetan. Hangoak bukatu eta langabezian gelditu zenean, artxiboen eta liburutegien gaineko ikastaro gehiago egiten jarraitu zuen, eta ikasitakoak praktikan jartzen ari da azken 16 urteotan.\nLiburuekin eta liburu artean hezi zen Aranbarri, eta libururekin eta liburu artean lan egiten du, baina aurretik datorkio liburuekiko eta, bereziki, irakurtzeko zaletasuna. Zaletasunen zerrendan "lehenengoetakoa" du irakurtzea. "Etxean beti egon da irakurtzeko ohitura, aitak ere asko irakurtzen zuen, eta beti eduki izan dut zaletasun hori. Beti gustatu izan zait irakurtzea, bai egunkariak –gaur egun gutxiago, hala ere–, bai liburuak. Eta ditudan ikasketekin ere, suposatzen da asko irakurri behar izan dudala", azaldu du.\n"Denbora pasatzeko" irakurtzea gustatzen zaiola dio, "eta burua despejatzeko, gehien bat". Fikziozkoak dira gehien gustatzen zaizkion irakurgaiak, baina "erregistroa aldatzea" gustatzen zaio: "Batzuetan izan daiteke nobela sozial bat, beste batzuetan historikoa, eta hurrengoan intrigazkoa. Saiakeraren bat ere bai, tartean. Lanekoak ere irakurri behar izaten ditugu, noski. Baina nire denbora librean, plazererako irakurtzen dut; eta fikzioa, nagusiki".\nKirolzalea ere bada Aranbarri, kirola egin zalea, bereziki. Eta bi zaletasunak, irakurtzea eta gorputzari eragitea, bateratzen ere asmatzen du: "Bizikleta estatikoan ari naizen bitartean irakurtzen dut asko, igerilekuan. 'Zuk daukazu abildadea!', esaten didate bizikletari eraginez irakurtzen dudalako; baina, bestela ezean, aspertu egiten naiz! Gehienak hango pantailei begira aritzen dira, futbola-eta ikusten, baina niri ez zait batere gustatzen telebistan kirola ikustea; kirola egitea bai, baina ikusten egotea ez. Telefonoa edo e-booka hartu eta irakurri egiten dut, lasai-lasai, izerdi pixka bat ateratzen dudan bitartean".\n"Kirol dezente" egiten duela dio Aranbarrik. Garai batean lasterka ere aritzen zen, baina belauna arazoak ematen hasi zitzaionetik "badaezpada, oinez". Bidaiatzea eta "bazterrak ikustea" ere asko gustatzen zaio, gertuko parajeak zein urrutikoak ezagutzea. "Txikitan, gurasoekin asko mugitzen ginen, kanpinean ere ibiltzen ginen, eta gero neu ere bai neure familiarekin. Umeak jaio arte, asteburuetan Pirinioetara joaten ginen sarri, beti ibili izan gara asko mendian. Alabak jaio zirenean, berriz, autokarabanista bihurtu ginen; aurrenarekin furgonetazale, eta bigarrena jaio zenean, autokarabanara pasatu ginen. Orain ere horrela bidaiatzen dugu. Europan asko ibili gara", kontatu du.\nHemen ere "denbora gutxian" autokarabanentzako gune asko prestatu dituzten arren, beste toki batzuetan aurkitu dituzten erosotasunetik eta zerbitzuetatik urrun gaudela iruditzen zaio. Autokarabanan mugitzeko, "Frantzia marabilla bat" dela dio. "Mediterraneo aldera, aldiz, ez gara joaten; ikusterik ere ez dut nahi. Kontrako jarrera antzematen da, eta kanpinetan sartzea nahi izaten dute". Aranbarrik, aldiz, autokarabanentzako guneen erabilera aldarrikatzen du, behar bezalako baldintzekin. "Gu, behintzat, saiatzen gara beti horrelako guneetan geratzen. Gertatzen dena da bakoitza garen bezalakoak garela eta batzuk edozein tokitan jartzen direla, trasteak kanpora aterata, eta hori ere ez da kontua". Europan autokarabanen erabilera hemen baino askoz arautuagoa dagoela kontatu du, eta Norvegia "paradisua" dela kontatu diote berari. "Ez naiz haraino ailegatu, ea jubilatzen garenean iristen garen".\nAutokarabanen inguruko kontuekin bezala, ezin izaten du saihestu Aranbarrik batean eta bestean ikusten dituen liburutegi libreen itxuraz eta egoeraz alderaketak egitea. Udan Frantziako Perygorden edo Hendaian ikusi dituenekin liluratuta, Azpeitikoak antzera zainduta ikustea gustatuko litzaioke, baina... "Errespetuak, besteekiko begiruneak, askotan huts egiten digula iruditzen" zaio.\n'Ixa' websaila: lehen atala


Albisteak - Karbono zuntzezko oihalen sarrera eta ezaugarriak\nKarbono zuntzezko oihala karbono zuntzezko oihala, karbono zuntzezko oihala, karbono zuntzezko ehuna, karbono zuntzezko aurrealdeko oihala, karbono zuntzezko oihal armatua, karbono zuntzezko oihala, karbono zuntzezko zinta, karbono zuntzezko xafla (aurrez aurrekoa), etab. norabide bakarreko karbono zuntza indartutako produktu mota, normalean 12K karbono zuntzez egina.\nBi lodieratan eskuragarri: 0.111mm (200g) eta 0.167mm (300g). Zabalera desberdinak: 100mm, 150mm, 200mm, 300mm, 500mm eta proiektuak eskatzen dituen beste zabalera berezi batzuk. CFRP industriaren etengabeko garapenarekin, gero eta industria eta enpresa gehiagok aplikatu dute CFRP , eta zenbait enpresa CFRP industrian sartu eta garatu dira.\nKarbono zuntzezko oihalak trakzio, ebakidura eta sismikotasuna sendotzeko egituretarako erabilitakoak, erabilitako kola elkarrekin material honen multzo osoa osatzen dute eta karbono zuntzezko material konposatu bihurtzen dira, karbono zuntzezko oihalezko materialaren errendimendu bikaina osa dezakete sistema hobetzeko. eraikinak prozesatzeak karga handitzea, ingeniaritzaren erabilera funtzioa aldatzea, materialaren zahartzea, hormigoiaren erresistentzia maila diseinuko balioa baino txikiagoa da, egituraren pitzadura tratamendua, ingurumen zerbitzuko osagaien konponketa larria eta errefortzu ingeniaritzaren babesa.\nProduktuen ezaugarriak editatzea\nErresistentzia handia, dentsitate txikia, lodiera mehea, funtsean, ez dute pisu hilaren eta sekzioaren tamaina indartzen handitzen. Eraikinen, zubien eta tunelen, errefortzu aseismatikoen eta egiturazko indartzeen egitura mota eta forma desberdinak indartu eta konpontzea oso aplikagarria da. juntura. Eraikuntza erosoa, makina eta tresna handien beharrik, funtzionamendu bustirik gabe, sutearen beharrik, instalazio finkoen beharrik gabe, estatuko eraikuntzek okupatutako leku gutxiago, eraikuntzaren eraginkortasun handia. Iraunkortasun handia, herdoiltzen ez delako, oso egokia azido, alkali, gatz eta atmosferako korrosio ingurune altuetarako.\nErrendimendu handiko karbono zuntzezko oihala\nEgokia da mota guztietako egiturak indartzeko eta konpontzeko, hala nola habea, plaka, zutabea, teilatua, moila, zubia, kanoia, oskola eta abar. Egokia da hormigoizko egitura, harlanduzko egitura eta egurra sendotzeko eta errefortzu sismikoa egiteko. egitura portuetako ingeniaritzan, uraren kontserbazioan eta hidroenergia ingeniaritzan, batez ere gainazal kurbatuaren eta junturaren egiturazko errefortzu konplexuetarako. Oinarrizko hormigoiaren indarra C15 baino txikiagoa izango da. Eraikuntzaren giro tenperatura 5 ~ 35 range tartean egongo da, eta hezetasun erlatiboa ez da% 70 baino handiagoa izango.\nBeira-zuntzezko estaldura akrilikoa, Beira zuntz akrilikozko oihala, Beira zuntz akrilikoa, Beira-zuntz aluminizatutako oihala, Oihalezko beira-zuntza, Pu estalitako beira-zuntzezko oihal oihala,


Doron Perkins: “Taldekideei hobeto jokarazi egin nahi diet” - Saski Baskonia\nDoron Perkins: “Taldekideei hobeto jokarazi egin nahi diet”\nDoron Perkins: “Taldekideei hobeto jokarazi…\nBase estatubatuarra bere maila onena berreskuratzeko asmoz dator Gasteizera. Kantxan joko dibertigarria ezartzeaz gain, Europako defentsa onena izatera heldu nahi du berriro.\nDoron Perkins Baskoniako jokalari berri bezala izan da aurkeztua. Base estatubatuarrak urte bateko kontratua sinatu du eta 8 zenbakia jantziko du.\nPerkins pasaden astean heldu zen Gasteizera. IMQ mediku asegurantzaren eskutik errekonozimendu medikua pasa eta gero, Vielhara joan zen taldearekin batzera. Fitxaketa baskonistak minutuak izan ditu aurredenboraldian Laboral Kutxako jokalari bezala. Gaurkoan Perkinsek lehen aldiz egin du berba komunikabideen aurrean.\n“Nire ehuneko ehuna eman nahi dut taldean. Europako defentsa onenetariko bat izan nahi dut berriro. Hori dela eta nator hona, maila ona erakutsi nahi dut Europan eta Gasteizen berriro arrakasta izatea da garrantzitsuena niretzat” adierazi du joko zuzendari berriak. Baskoniaren eskaintza heldu zitzaionean “oso pozik jarri nintzen. Taldearen historia ezagutzen dut eta askotan jokatu izan dut haien aurka. Maila handiko taldea dela dakit”.\n“Fisikoki oso ondo nago. Urte gehiago ditut eta heldutasun maila handia dut. Oso ondo nago mentalki; azken finean, urte asko igaro ditut goi mailan. Orain, inoiz baino lider-gaitasun gehiago ditut” adierazi du Perkinsek bere aurkezpenean. Thomas Heurtelekin partekatuko du postua fitxaketa berriak eta jokalari frantsesari buruz hitz egin du. “Askotan ikusi dut jokatzen eta asko gustatzen zait. Oso interesgarria izango da berarekin batera jokatzea. Oso jokalari desberdinak gara. Ni jokalari fisikoagoa naiz eta bakoitzak gauza desberdinak aportatuko ditu. Gainontzeko taldeei arazoak sortu diezaiekegu” adierazi du baskonista berriak.\n“Liga honetan talde on asko daude. Bartzelona edo Real Madrilen aurka egun borobila izan behar dugu” adierazi du fitxaketa baskonistak. “Aulkitik irteten edota bosteko titularrean, asko aportatu dezaket. Entrenatzaileak eskatzen didana egiten saiatzen naiz. Kantxan ondo pasatzen duten taldeei irabaztea oso zaila da. Hori dela eta, base bezala, hobeto joka dezagun nahi dut. Taldekideei hobeto jokarazi egin nahi diet” bukatu du Perkinsek.


aisialdia archivos - Topagunea\n"Herri hezitzailea, eskola herritarra" ekimenak bost liburuxka aurkeztu ditu\n“Herri hezitzailea, eskola herritarra” ekimena martxan jarri dugun erakundeek hiru ekimen aurkeztu ditugu: apirilaren 24 eta 25ean egingo diren jardunaldiak, zenbait herritan abiatu diren egitasmoak eta haurren partehartzea sustatzeko liburuxkak edo koaderno praktikoak. Hilabete askotan egindako lana aurkeztu da horrela. Hainbat eragile biltzen dituen ekimenean Euskaltzaleen Topaguneaz gain, Topaguneko kide diren Txatxilipurdi, Pil-Pilean eta Ttakun […]\nIkusi eta Ikasi martxan\nEuskaltzaleen Topagunea\t- 15/01/19\nUrte berriarekin berriro datoz Bilbora umeentzako ikuskizunik onenak, euskaraz. Bilboko Udalaren Euskara, Gazteria eta Kirol Sailak, Euskaltzaleen Topagunearekin batera, abian jarri du, aurten ere, Ikusi eta Ikasi programa, 2 eta 8 urte bitarteko umeentzat. Ekimen honen helburua aisialdiaren bidez eta modu dibertigarrian, ume bilbotarren artean euskararen erabilera bultzatzea, gurasoen artean euskararen transmisioarekiko atxikimendua sustatzea, kulturaren […]\nNola eragin haur eta nerabeek euskaraz egin dezaten jardunaldia Elgoibarren\nEuskaltzaleen Topagunea\t- 14/11/04\nHaurren eta nerabeen euskararen erabilera areagotzeko klabeak aztertzeko jardunaldia antolatu du Elgoibarko Izarrak, Udalarekin propio sinatu duen hitzarmenaren bidez finantzatuta. Azaroaren 28an izango da, goizez, eta Euskal Herriko hainbat adituk hartuko dute parte. Elgoibarko IMH ikastetxean izango da, goizeko 09:00etatik aurrera. Azaroaren 17ra arte eman daiteke izena. Zer egin dezakegu Elgoibarko eta Euskal Herriko […]


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Lanbide Heziketa" topic_facet:"Elektrizitatea eta automatismo elektrikoak (Modulua)" topic_facet:"Muntaia- eta mantentze-lan elektriko/elektronikoak (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Lanbide Heziketa Proposatutako gaia: Elektrizitatea eta automatismo elektrikoak (Modulua) Proposatutako gaia: Muntaia- eta mantentze-lan elektriko/elektronikoak (Modulua)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Atsolorra - Wikipedia, entziklopedia askea.\nAtsolorra (baita ere Atsolor, Atsolorreta, Atsobesta, Bateoa, Andraikustea, Andreikustea) garai batean Euskal Herrian egiten zen jaiotza-erritua zen. Egun ia galduta dagoen erritu horretan, Idurre Lekuonak azaldu duenenez, haurra jaiotako baserrira igande arratsaldean auzoko emakumeak bisitan joaten ziren. Normalean, ia gehienetan, emakumeak bakarrik joaten ziren eta ama izandakoari laguntza txiki bat eramaten zioten; etxekoek, aldiz, bisita eskertzeko, afari-merienda ematen zieten bisitariei. Mari Carmen Basterretxearen ustez atsolorra erritua Eliza Katolikoak bataioaren betebeharra ezarri aurrekoa zen, hau da, XVI. mendeko aurrekoa. Toki askotan festa hau bataioa bera baino garrantzitsuagoa zen.\n2 Jaiotze inguruko erritoak\n5 Atsolorra Euskal Herrian\n6 Atsolorra munduan\n7 Atsolorra filma\nAtsolorra hitza beste bi hitzetatik dator: "atso" edo emakume zahar eta ama izan ez dena, eta "lorra", garraiatzea. Antza, Basterretxearen iritziz, erditzeko prozesuan laguntzen zuten emakumeei egiten die aipamena hitzak, haiek egiten baitzuten haurra eramateko lana. Ondoren, hitza jaio berriaren gizartearen onarpena izendatzeko erabili zen. "Atso" hitza lehen ez zuen zentzu gutxiesgarri.\nJaiotze inguruko erritoakAldatu\nHiru dira Lekuonak aipatzen dituen jaiotze ingurukoak:\n"Hirurak jaiotzaren gaineko igarobide errituak" ziren ikerkari horren iritziz.\nLekuonak herri gehienetan errepikatzen ziren elementu batzuk aipatu ditu:\nNagusiki emakumeen festa zen.\nIgande arratsaldean ospatzen zen.\nOtordu bikain batekin ospatzen zen.\nJan ondoren tertulia egiten zen. Batzuk ere jokatzen zuten bitartean.\nBisitariek askotan opariak edo laguntzeko zerbait eramaten zuten.\nEmakumeentzat etxetik kanpora ateratzeko aukera bat zen eta, ondorioz, pozaren iturria.\nBisitariek haurraren amari eramaten zioten opariak herriz-herri izen desberdina zuen. Hauek dira, adibidez, Euskalerriko Atlas Etnografikoan jasotakoak:\n"Ermakaria" Arratian, Orozkon\nAtsolorra Euskal HerrianAldatu\nIkerketa gehienak Ereñozu auzoan (Hernanin) zentratu dira zeren eta oraindik orain atsolorraren oroimena gertu baitago. Baina Euskal Herri osoko testigantzak daude: Oiartzunen, Errenterian (Ataño bertsolarien bertsotan), Arratian, Barkoxen, Beran, Diman...\nGaur egun, egungo errealitatera egokituta, ohitura berreskuratzeko ahaleginak egiten ari dira zenbait tokitan, esaterako Ereñotzun.\nOhitura, beste izenekin, jakina, munduko toki askotan ezagutzen da. Beraz, ez da Euskal Herriko ohitura bakarrik. Lekuonak Luis Mari Zalduaren komentarioa jasotzen du, adierazteko Grimm anaiek jasotako ipuin batean, "Basoko Loti Ederra"n alegia, horrelako bilkura bat jasotzen dela. Munduko leku askotan Baby shower bezala ezagutzen da. Hona hemen beste herrietako izen batzuk:\nBrasil: chá de bebê, haurra jaio aurretik egiten da.\nIran: sismoony, haurra jaio aurretik egiten da hau ere.\nCosta Rica: Té de canastilla.\nErresuma Batuan: Wetting the baby's head\n2018an, Ruben Rosas zuzendariak Atsolorra film laburra aurkeztu zuen. Bertan festaren jatorria eta garapena azaltzen du eta, baita ere, gaur egungo lanak berreskuratzeko eta garai berrietara moldatzeko. Dokumentala zinemaldi desberdinetan aurkeztu da, esaterako Malagan. IKUSKA Pasaiako Badiako nazioarteko film laburren erakustaldian euskarazko film laburren ekoizpena saritu nahi duen Mintzagun saria eman zioten.\nIdurre Lekuona Antzizar: "Atsolorra, euskal jaiotza-erritua. Ereñotzun jasotako testigantzak". Uztaro Giza eta gizarte zientzien aldizkaria, 109.zk., 2019ko apirila-ekaina, 5-26.\n↑ Lekuoa, 17.or.\n↑ Lekuona, 8.or.\n↑ Lekuonak jasota, 17.or.\n↑ Lekuona, 14.or.\nAtsolorraren festa Vimeoko bideo batean.\n(Gaztelaniaz):Mari Carmen Basterretxearen artikulua Euskonews aldizkari digitalean.\nAzken aldaketa 13 otsaila 2021(e)an, 07:51(e)tan\nOrriaren azken aldaketa: 13 otsaila 2021, 07:51.


TAKE Tolosa :: ORBELAKOAK PREST HIRUGARREN JARDUNALDIRAKO\nORBELAKOAK PREST HIRUGARREN JARDUNALDIRAKO\nIazko txapeldunaren aurka jokatzea egokitu zitzaien Orbelakoei pasa zen larunbatean. Itxuraz zaila izango zen partidua, baino gureak garaipena eskuratzeko asmoz joan ziren hara eta horretan aritu ziren hasieratik.\nPartidua berdinduta hasi zen, Dolphinsekoek beraien indarraz baliatuz taula azpian nagusi ziren, baino gureak baloia ondo mugituz falta mordoa atera eta jaurtiketa libreen bitartez partidan mantentzen ziren, 17-17 lehen laurden amaieran.\nBigarren laurdena ere, aurrekoaren antzera joan zen, hala ere Donostiarrek hiru puntuko abantaila lortu zuten atseden aldira gureek ez baitzuten oraingoan jaurtiketa libreekin asmatu eta 7 huts egin zituzten laurden honetan.\nBigarren zatian, etxeko taldeak hortzak estutu zituen defentsan, asko itxi ziren eta Orbelakoek ez zuten jakin defentsa hura apurtzen. Buru belarri aritu ziren arren, ideiak ez ziren partidu hasieran bezain garbiak, akatsak pilatzen joan ziren eta azkeneko laurden oso eskas baten ondorioz, amaieran 62-47 izan zen markagailua. Aste honetarako Xabi Mendizabal eta Jon Ander Lizarralde bueltan dira, lehenengo\ntaldetik Gorka ere izango da gureekin aurreko bi partiduetan bezala, eta aurten aurrenekoz Iker\nMerino ere etorriko da lehen taldetik, taldeari bultzada txiki bat emateko asmoz.\nEa hirugarrengoan garaipena eskuratzerik duten Orbelakoek, zortzietan Donostiako Aieten izango da norgehiagoka, Atletiko San Sebastianen aurka, ea hirugarrengoan eskuratzerik duten lehen garaipena!


Teknologia berrien erabilera arduratsurako programa (familiak) – Orereta Ikastola\nTeknologia berrien erabilera arduratsurako programa (familiak)\nKategoria: DBH Familiak\nHasiera data: 2021/03/25 6:00 pm\nBukaera data: 2021/03/25 8:00 pm\nTeknologia berrien erabileran murgilduta gauden honetan, DBH 1. eta 2. mailako ikasleekin teknologia horietan trebatu, hezitu, eta haien erabilerak ekar ditzazkeen arriskuei aurre-hartzeko programa abiatuko dugu. Horri lotuta, ikasle horien familientzako hitzaldia ere antolatu dugu.\nMartxoaren 25ean izango da, 18:00etan, Ikastolak Linon duen eraikineko jolastokian. COVID-19aren eraginez, ezinbestekoa da aurrez izena ematea. Martxoaren 23a, asteartea da, horretarako azken eguna. Behean duzue izen-emate inprimakia.\nOndorengoak landuko dira bileran:\nArrisku nagusiak teknologia berrien erabileran (sexting-a, ziberbullying-a, gehiegizko erabilera, eduki desegokiak, groming-a…)\nEgoera larriak eta erabilera arduratsua kudeatzeko jarraibideak\nLehen mugikorraren etorrera prestatu\nAurre-kontratua baliabide hezitzaile gisa\nTelefono mugikorra opari?\nErrespetua eta elkarbizitza sarean\nOinarrizko segurtasun neurriak\nGurasoen inplikazioa eta gainbegirada\nJoko eta nabegazioa partekatzearen onurak\nMugak eta orientazio eraginkorrak


Azken orduetan ez dute koronabirus kasurik atzeman herrian - Azpeitia - uztarria.eus\nAzken orduetan ez dute koronabirus kasurik atzeman herrian\nJulene Frantzesena 2020-08-13 13:22\nPCR proba egiten Zarautzen.\nOsakidetzak argitaratutako txostenaren arabera, azken 24 orduetan ez da koronabirus kasu positiborik izan, nahiz eta azken astebetean zortzi kasu atzeman dituzten Azpeitian. Urola Kostan zortzi kasu positibo zenbatu dituzte –Loiolako Gogartetxean agerraldia atzeman dute–.\nZenbakien dantzak ez du etenik, eta han-hemenka egunero agertzen dira koronabirus kasuak eskualdeko herrietan. Osakidetzak argitaratutako txostenaren arabera, baina, azken orduetan ez da koronabirus kasu positiborik izan herrian, nahiz eta azken astebetean zortzi kasu atzeman dituzten Azpeitian.\nUrola Kostan izan dira positiboak azken 24 orduetan. Hain zuzen ere, zortzi kasu detektatu dituzte: hiru Getarian, lau Zarautzen eta bat Zestoan. Eskualdeko gainontzeko herrietan ez da positibo berririk ezagutu azken orduetan.\nArabako, Bizkaiko eta Gipuzkoako kasuak bortizki hazi dira azken egunetan. Asteartetik asteazkenera kasuen igoera nabarmena izan zen eta, gaurko zifra atzokoaren bidetik doa. Guztira, 569 koronabirus kasu berri atzeman dituzte hiru lurralde horietan, azken 24 orduetan.\nBizkaian topatu dituzte horietako gehienak: 402. Araban 75 kasu atzeman dituzte eta Gipuzkoan 72. Horiez gain, beste 20 kasuren berri ere eman du Osakidetzak. Guztira 6.618 proba egin zituen atzo Osakidetzak, eta detektatutako 569 positibo horietatik, 26 pertsona opitaleratu dituzte. Egun, 112 lagun daude ospitaldean COVID-19ak jota.


Emakumearen aurkako indarkeriaren, familia-indarkeriaren eta sexu-askatasunaren aurkako indarkeriaren delituen biktimei laguntza juridikoa ematea. - Justizia - Lan eta Justizia Saila- Eusko Jaurlaritza - Euskadi.eus\nGazte justizia plana\nEsku-hartze hezitzailearen ebaluazioa\nEmakumearen aurkako indarkeriaren, familia-indarkeriaren eta sexu-askatasunaren aurkako indarkeriaren delituen biktimei laguntza juridikoa ematea.\n2020ko martxoaren 12an, Lan eta Justizia Sailak eta Abokatutzaren Euskal Kontseiluak hitzarmen bat sinatu zuten, berehalako eta doako laguntza juridikoa emateko Euskal Autonomia Erkidegoan emakumeen aurkako indarkeria, familia-indarkeria eta sexu-askatasunaren aurkako indarkeria jasan duten pertsonei.\nHitzarmenaren helburua, honako delitu hauek osa ditzaketen egitateen biktimak izan direla adierazten duten pertsonei laguntza juridikoa emango zaie, eta hitzarmen honen xedea, hain zuzen ere, laguntza juridiko hori emateko baldintzak arautzea da: Emakumearen aurkako indarkeria, Familia-indarkeria, Sexu-askatasunaren aurkako indarkeria.\nNola eskatzen da laguntza juridikoa?\nLaguntza hori polizia-bulegoetan, epaitegietan edo gizarte zerbitzuetan eskatu beharko da, eta horiek abokatuen elkargoen etengabeko laguntza-zerbitzuaren bidez bideratuko dute eskaera.\nAzken aldaketako data: 2021/07/07


Adostuz – Asociación de Docentes Jubilados del País Vasco\nAdostuz 2012tik aurrera borondatez erretiratu garen EAEko irakasle jubilatuok sortutako elkartea da. Estatutos Adostuz\n3.300 irakasle baino gehiago elkartu gara Lan-baldintzen Akordioan ezarritako borondatezko erretiroagatiko kalte-ordaina ordain diezaguten. (185/2010 dekretuko 68. artikulua, EHAAn 2010ko uztailaren 16an argitaratua).\nLan-baldintzak arautzen dituen aipatutako akordioak oraindik dirau, baina Euskadiko Diru-aurrekontuen legeak “eten” egin du.\n2010 eta 2011n borondatez erretiratu zirenek “Lan-hitzarmenak” araututako kalte-ordaina jaso zuten. 2012. urteaz geroztik ez dugu kobratu “krisi ekonomikoa” dela eta urtero EAEko diru-aurrekontuen legearen 19.11 artikuluan “kalte-ordainak etenda” geratu dira (EZ EZABATURIK).\n2012ko abenduko saria “etenda” geratu zen eta geroago EJk epeka ordaindu digu, azaroaren nominan azken epea ordainduko digularik.\n2012an erretiratu ziren irakasleak askotan bildu ziren alderdi politikoekin eta sindikatuekin. “Auzi-prozesua” abian jarri zuten ere, baina ez zuten kalte-ordaina kobratzea lortu.\n2017ko otsailean Administrazioarekiko Auzien 6 zk.ko Epaitegiak 2013an borondatez erretiratu ziren irakasleen aldeko ebazpena argitaratu zuen. Harrez gero 2013ko eta geroagoko 500 jubilatuk baino gehiagok helegitea aurkeztu zuten, jubilazioaren kalte-ordaina eskatuz.\nEusko Jaurlaritzak errekurtsoa aurkeztu zuen aipatutako sententziaren aurka eta EAEko Auzitegi Nagusia Administrazioarekiko Salak bertan behera utzi zuen, baina Auzitegi Gorenera jotzeko eskubidea emanez.\nBide juridikoaz aparte, 2012tik elkartu ginen, krisiaren erruz galdu genuen eros-ahalmenaren errekuperazioa errebindikatzeko eta administrazioarekin negoziatzeko borondatezko erretiroaren kalte-ordainaren suspentsioa indargabetu dezan eta epeka ordain diezagula atzera eraginez.\n2017ko lehen hiru hilabetean sindikatu zein legebiltzar-talde guztiekin eta Arartekoarekin, elkartu ginen arazoaren berri emateko eta laguntza eskatzeko.\nUrrian berriro ekin diogu biltzeari EAEko 2018.ko Diru-aurrekontuen tramitazioan gure errebindikazioak aintzat har ditzaten. Hartarako, legebiltzar-taldeekin hitz egin dugu eta bai sindikatuekin, bai Funtzio Publikoaren Sailburuordetzarekin hitz egingo dugu laster. Horrez gain, eskatu dugu gure konparetzentzia Legebiltzarreko Hezkuntza Batzordean.\n“Kalte ordainen etena bertan behera gera dadila” eta ezar dezaten urteanitzeko plana atzera eraginez ordaintzeko, kobratzeko eskubideak dirau eta.\nNegoziatzeko krisi garaian galdu genuen eros-ahalmena konpentsatzeko Funtzio Publikoak hartuko dituen neurriak krisi garaian erretiratu garen guztioi ezar diezazkigutela.


Vitoria-Gasteiz itzulpen-sarietarako deialdia argitaratu du Gasteizko Udalak — EIZIE Elkartea\nVitoria-Gasteiz itzulpen-sarietarako deialdia argitaratu du Gasteizko Udalak\n2020 Ekaina 11\nHaur eta Gazte Literaturaren alorrean euskarara egindako itzulpenik onenak sarituko dira.\nVitoria-Gasteiz Sarietarako deialdia argitaratu du 2020ko ekainaren 10eko ALHAOn (Arabako Lurralde Historikoaren Aldizkari Ofiziala).\nNahi adina lan aurkeztu ahal izango dituzte itzultzaileek modalitate batean zein bestean. 2019ko lege-gordailua izan behar du.\nEskabide-eredu bakarrean ageri diren datuak bete beharko dira, orri hori izenpetu eta gutunazal batean sartu. Horrekin batera, aurkeztutako liburuen eta horien jatorrizkoen ale bana aurkeztu beharko da. Jatorrizko hizkuntzatik itzuli ez bada, bitarteko hizkuntzako bertsioaren ale bat ere erantsi beharko da. Adierazi beharko dute zein sailetara (haurrena edo gazteena) aurkezten duten lan bakoitza.\n2020ko uztailaren 10ean amaituko da epea.\nSarietarako deialdia (2020ko ekainaren 10eko ALHAO)\nDirulaguntzen deialdiak arautzen dituzten oinarri orokorrak. Dokumentu horretatik ekarri dugu eskabide eredua (24-25 orrialdeak).\nDokumentazioa helarazteko bideak\nHonako helbidera bidali behar da dokumentazioa, postetxean ziurtaturik (gutun ziurtatua): Gasteizko Udala. Euskara Zerbitzua. Teodoro Doublang margolaria, 25. 01008 Gasteiz\nAurrez aurre ere aurkez daiteke, udal bulegoetan (edozein gizarte-etxetan edo Teodoro Dublang kaleko bulegoetan). Osasun-arrazoiak direla eta, hitzordua eskatu behar da.\nTelematikoki aurkeztu nahi izanez gero, Egoitza elektronikoa ere erabil daiteke (gehienez 10MBeko artxiboak).\na) Edozein hizkuntzatatik euskarara egindako HGLren alorreko itzulpenak izan daitezke lehiatzaile.\nc) 2019. urtekoa izan beharko da lege-gordailua.\nd) 2020ko deialdi honetara ezingo dira sail bereko lehiaketara aurkeztu 2018an edo 2019an sail horretan sarituak izan ziren itzultzaileak.\n(Irudian, iazko sari banaketa, Gasteizko Udaletik ekarria).


Zentsura eta musika unibertsitatean - 97.0 Irrati Librea\n#bidegorritik: Zentsura eta musika unibertsitatean\nTuesday December 11, 2018 #bidegorritik Radio shows 0\nAdierazpen askatasuna unibertsitatean lantzen. Eztabaidak, mahainguruak, hitzaldiak eta zuzeneko kontzertuak.\nLa chula potra gurekin izan da Bidegorritik saioan. Jardunaldietan parte hartzeaz gain bere kantuak entzun eta komentatu ditugu.\nIon Andoni del Amok, unibertsitateak orain arte Euskal Herriko musikagintza zeinen gutxi aztertu duen aipatu du.\nSuelta la olla: Juan Hernández para Suelta la olla Desmontando a Babylon: DaB Radio 5.0 Episodio 1 (Parte 10ª de 10) - LEY NATURAL Y SOBERANÍA ¿Y QUE HAY DE LA MÍA?


Hasiera › Hedapena\t› Albisteak\t› Italia 2018\nBatxilergoko ikasleak Italian izan dira ikasketa amaierako bidaian.\nBatxilergoko ikasleak ikasketa amaierako bidaia egin dute Frantzia hegoaldea eta Italiako iparraldea bisitatuz. Lehenengo geldialdia Frantziako Carcassonen izan zen; hiri hau Unescok 1997an Gizateriaren Ondarea izendatu zuen eta horrez gain, Europatik modu egokienean kontserbatu den erdi aroko hiria da. Nizan gaua pasa ondoren Monacora joan ziren eta bertan Montecarloko kasinoan eta beste hainbat lekuetan argazkiak egiteko aukera paregabea izan zuten.\nBigarren gauean On Boscoren lurraldera gerturatu ziren, Turinera, Piamonteko eskualdearen hiriburura; bidaia honen helburuetako bat On Boscoren bizitza ezagutzea da, bere ingurunea, bere bizitzako gertaerak eta zerk bultzatu zuen Salestarren elkartea sortzea eta abar… Irteera hau egin aurretik ikasleek gelan XIX. mendeko Italiako egoera ekonomikoa, soziala, politikoa landu zuten, baita On Boscoren bizitza eta bidaian ikusiko zituzten hainbat tokietako informazioa ere. Horrela, Colle Don Bosco, Piazza Di Castello edo Turineko hainbat leku ikusiko zituztela bazekizkiten.\nAlpeak atzera asko utzi gabe Milanera joan ziren, Lombardia eskualdeko hiriburura. Bertan ordu libre batzuk izan zituzten denda eta kaleetan barrena ibiltzeko, baina noski, hitzordua izan zuten Duomo eta Castelloa ikusteko.\nBidaiaren erdialdean Bardolinora joan ziren, Veneto eskualdean dagoen Verona lurraldeko herri txiki batera. Bertan kokatu ziren Verona inguruko irteerak egiteko horrela ezagutu zituzten Romeo eta Julieta elkartzen ziren balkoia, Veronako erromatar zirkoa eta abar.\nBidaia honen urruneko puntua Venezia izan zen, San Marcos plaza ezagutzeaz gain, kanaletan zehar gondolan ibiltzeko aukera izan zuten.\nBueltako ibilbidean Sirmione eta Lago di Garda ikusteko aukera izan zuten. Oporrak egiteko toki xarmangarriak.\nNahiko pizza eta italiar helatu gozo jan ondoren etxera bueltatu ziren martxoaren 23an. Zalantzarik gabe, esperientzia hezigarri eta ahaztezina!\nEskerrak eman bidaia hau egitea posible egin duzuen guztioi!


“Hernaniko Koloreak” argazki-lehiaketaren irabazleak - Berriak - Hernani\n“Hernaniko Koloreak” argazki-lehiaketaren irabazleak\nGuztira, 20 egile eta 97 argazki aurkeztu dira "Hernaniko Koloreak" argazki-lehiaketara. Horietatik 13 aukeratu ditu epaimahaiak. Argazki horiekin diseinatuko da 2020ko udal egutegia. Irabazleek saritutako argazki bakoitzarengatik 40 euroko eros-txartela jasoko du Berriak elkarteko dendetan gastatzeko.\nArgazkia: "Emakumea ahalduntzeko artea", Aurora Alesanco Oses. Argazki horrek lortu du puntuaziorik onena.\nHauek dira argazki-lehiaketaren irabazleak: Aurora Alesanco Oses (“Emakumea ahalduntzeko artea” eta “Zinkolore”), Nagore Ruiz de Arbulo Urreizti (“Ilunabarra”), Jose Luis Iraola Peña (Hernaniko hagina, Zeruko Argia), Asier Goya Etxeberria (“Bixtak” eta “Hamaika kolore”), Agurtzane Eizmendi Zabala (“Islada, forma eta kolore jolasa” eta “Zuritzen”), Felix Herrero de Gregorio (“Green” eta “Gorriaren gainean”), Borja Gil Fernandez (“Harrizko zuhaitzak”) eta Maite Arrieta Lopez (“Cerezo japonés”).\nHamahiru argazki horiek osatuko dute 2020ko egutegia. Argazki saritu bakoitzeko 40 euroko eros-txartela bat jasoko dute egileek. Txartel horiek Berriak Merkatarien Elkarteko dendetan erabili ahalko dituzte.\nSaritutako argazkiak erakusgai egongo dira Biteri kultur etxearen korridorean, azaroaren hasiera eta abenduaren lehen aste bitartean.\nUdalak egutegiaren 4.000 ale argitaratuko ditu eta udal eraikinetan banatuko da, doan, abendu osoan.


Deialdia (2020) - ecampus - eCampus - UPV/EHU\n2020 urteko OpenCourseWare (OCW) egitasmoaren deialdia\n(Beste leiho bat zabalduko du)Deialdia (pdf ,861,41 Kb)\n(Beste leiho bat zabalduko du)UPV/EHUko OCW kurtsoetarako Egileentzako Gida (pdf ,2,29 Mb)\n- 4. modua: Modu hau 2014 edo aurreko urteetan argitaratutako OCW kurtsoei SOILIK dago zuzenduta; eta kurtso horiek eguneratzea du helburu.\nEskariak aurkezteko epea 2020ko urtarrilaren 22tik otsailaren 3ra arte (biak barne) izango da. Eskariak aurkeztu eta kudeatu TRAINERA-OCW tresna bitartez egingo dira. Kurtsoko eskari bat aurkeztu beharra dago.\n1go fasea. 2020ko martxoaren 15an bukatuko dena. Data honetarako ondorego atalak bukatu beharko dira::\n2. fasea. 2020ko maiatzaren 10era arte izango dena. Data honetarako kurtso osoa bukatu beharko da.\nProposamenen kalitatearen ebaluazioa ondorengo alderdiak kontutan izanik egingo da (ikus 1. Eranskina (pdf, 430 Kb)):\neCampusek, IEUBek baimendu eta irakasleek sinatu ondoren, OCW-UPV/EHU atarian kurtsoa argitaratuko du. Argitalpenerako aurreikusitako data 2020ko azaroa izango da.\nLeioan, 2020ko urtarrilaren 21ean


2010eko apiril hura | BAZKALOSTEKO KAFEA\n2021-07-12 by Jon Olano\nMakroepaiketa eguna Espainiako Auzitegi Nazionalean. Goizeko bederatziak dira, eta pixkanaka jendea pilatzen ari da San Fernando de Henaresko Limite kalean (poesiarako aukera ematen du Auzitegi Nazionalaren egoitza dagoen kale izenak); kazetari gutxi batzuk hasieran, hautetsi politiko batzuk segidan, zazpi auzipetu eta haien senide eta abokatuak azkenean. Bizpahiru dozena lagun eguzkipean. Eskanerra pasatu, eta barrura.\n13/13 sumarioko epaiketak lehen eguna du; abokatuek, fiskalak eta epaileek diotenaren zain, hitzaspertuan lasaitasun itxura ematen dute auzipetuek. Prozesioa barrutik omen doa, eta sumatzen da ezinegona aurpegi batzuetan. Akordio baterako apenas itxaropenik: fiskala ez dago aldarte horretan, eta herri akusazioek ere (AVT eta Dignidad y Justicia) gogorik (edo baimenik) ez.\nAuziak 2010ko apirilaren 14ko Polizia operazio batean du jatorria. “Hamar lagun atxilotu ditu Guardia Zibilak, tartean hiru abokatu”, zioen biharamuneko BERRIAk. Ezker abertzaleak aurreratuta zeukan eztabaida estrategikoa, estrategia politiko-militarra alboratzen zuena, eta bi hilabete lehenago plazaratu zuen Zutik Euskal Herria ebazpena, 2010ko otsailaren 16an. Martxoaren 29an, atxiloketak baino hamasei egun legenago, Bruselako adierazpena aurkeztu zuten. Konponbide prozesua pausoak ematen ari zela iritsi zen operazioa.\nBeste data seinalatu baten ondoren heldu ziren atxiloketak: Egunkaria auzia-ren absoluzio epaia heldu eta bi egunera. Sententziaren arabera, Joan Mari Torrealdai, Iñaki Uria, Txema Auzmendi, Martxelo Otamendi eta Xabier Oleagak ez zuten deliturik egin, ez zuten ETArekin loturarik eduki, eta itxiera neurria Espainiako Konstituzioaren babesik gabea izan zen. Orduan, gaurkoan bezala, Dignidad y Justicia eta AVT ziren herri akusazioak: 12 eta 14 urte arteko kartzela zigorrak eskatu zituzten Egunkarikoentzat. Absoluzioaren ondoren, ez zuten helegiterik aurkeztu.\nGaur, Auzitegi Nazionaleko aretoan, atsedena amaitzear zela, AVTko abokatua BERRIA egunkariko zuzendariari gerturatu zaio. “Perdone, no se si se acuerda de mí”. 2010eko apirileko abokatu bera: Antonio Guerrero. Ezagutu dute elkar; abokatua ez zegoen ziur, baina “esan didate zu zinela” dio AVTkoak, kaleko jantzitako bi lagun seinalatuta. Agurtu dute elkar: “Pozten naiz ikusteaz”, dio AVTkoak.\nThis entry was tagged 13/13, abokatuak, Auzitegi Nazionala, Egunkaria, presoak. Bookmark the permalink.\n← Estatus berria eta alderdien trilema\nGruyère estatutua →


Leire Salaberriak irabazi du 2014ko Etxepare saria\nLeire Salaberriak (Andoain, 1983) aurkeztutako Hiltzaileak albuma izan da 2014ko Etxepare sariaren irabazlea. Leire Salaberriak bigarrenez irabazi du Etxepare saria, eta oraingo honetan 5.000 euro eskuratuko ditu.\nPatxi Zubizarreta eta Yolanda Arrieta idazleek, eta Mikel Valverde ilustratzaileak osatu dute epaimahaiak, eta horien aburuz, “autoreak beldurra eta egonezina sentiarazteko gai den narrazioa eraiki du. Hitza eta irudia primeran uztartzen ditu eta intrigari eusten dio istorioa amaitu arte. Amaiera borobil bezain lasaigarri batez ixten du trama, irakurlea jokoaren partaide bihurtuz”.\nEpaimahaiak Leire Salaberriaren lana aukeratu du aurkeztu diren 25 lanen artean. Saritutako obra, Pamiela argitaletxeak argitaratuko du euskaraz, 2014ko udazkenean.\nLeire Salaberria (Andoain, 1983) Arte ederretan lizentziatua, ilustratzailea eta diseinatzailea da. Etxepare saria (Euria ari duenean, 2010ean) eta Peru Abarka saria (Pashmina gorria, 2013) irabazi ditu. Gure lurraldetik kanpo ere arrakasta lortu du; izan ere, bere ilustrazioak munduko zenbait liburu azoketan aukeratu dituzte.\nAurreko edizioetako saridunak ere hemen ikusi ahal dituzue.\nLeire Salaberria ilustratzailearen lana, Garabat galerian\nLeire Salaberria ilustratzailearen lana, GKo Galleryn\nAndoainen jaioa. Bilbon Arte Ederretan lizentziatu zen. Bartzelonan, bi graduondo egin zituen, bata ilustrazioan eta bestea diseinuan. Ilustratzaile bezala, bere lana, munduko liburu azoka ezberdinetan aukeratua izan da: Bologna children’s book fair 2012-an, Sharjah International Book Fair 2013-an eta aurten, Méxikoko IV Catálogo Iberoamericano de ilustración-en. 2011-ean Etxepare saria jaso zuen “Euria ari duenean” liburuarekin, eta arrezkero hainbat liburu argitaratu ditu.


Lurralde jasangarria eta garraioa - Eurorégion Nouvelle-Aquitaine, Euskadi, Navarre\nEurorégion Nouvelle-Aquitaine, Euskadi, Navarre > Euroeskualdea > 2014-2020 Plan estrategikoa > Lurralde jasangarria eta garraioa\nPertsonen eta salgaien mugikortasuna hobetzea, lurraldearen zainketaz arduratzea, bertako baliabideen erabilera jasangarria bermatzea eta lurraldearen potentziala eta erakargarritasuna optimizatzea dugu helburu, eta guztia partekaturiko estrategien bidez.\nAskotarikoak dira gure erronkak: azpiegitura eta garraio zerbitzuen heterogeneotasuna mugaren bi aldeetan; salgaien garraiorako errepideen erabilera masiboa; abiadura handiko trenbide-loturaren atzerapenak eragindako aukera-kostu handiak; itsasertza eta ingurune naturala lankidetza indartzeko elementu gisa kokatzea; baliabide naturalekin lotuta areagotuz doazen ekintzek eskaintzen dituzten aukerak; ongi zaindutako ondare naturala, etab.\nElementu horiei guztiei erantzuteko, Euroeskualdeak, bere sorreratik hona, bertako pertsona eta ondasunen mugikortasunaren hobekuntzen dihardu, gisa honetako mekanismo eta ekintzen bidez:\nBidaiarien garraioari buruzko informazioa hobetzeko Trasnfermuga ataria jarri da abian; hiritarrentzako eta bidaiarientzako informazioa eskaintzen duen webgune eleanitza, mugaz gaindiko ibilbideen plangintzatzailea duena. Euroeskualdeak, halaber, beste hainbat ekintza sustatu eta bideratu ditu eremu honetan: SNCF geltokietako bidaiarientzako informazio-panelen instalazioa, garraioaren esparruko autoritateen datuen hedapena indartzea, etab.\nMugaz gaindiko garraioaren eskaintzarako proiektuak sustatu eta bideratzen ditugu, garraio-txartel konbinatuak txertatu, espazio multimodalak sortu, etab.\nMugaz gaindiko mugikortasunari buruzko ikerketa eta diagnostikoak egiten ditugu, baita mugaz gaindiko garraioari buruzko etorkizuneko eskaintzen hainbat alderdiri buruzkoak ere.\nMugikortasun jasangarria sustatuko duen gunea sortzea xede izanik, Euroeskualdeak bideratzaile lanak egiten ditu; instituzioei mugikortasun proiektuak aurrera eramaten lagunduz eta hiritarrei euren eguneroko mugaz gaindiko desplazamenduak antolatzen lagunduz. Hori guztia, epe laburreko proposamen operatiboen bidez gauzatzen dugu, baina proposamen horiek epe ertain eta luzerako plangintzarekin ere batzen ditugu, lurraldeko azpiegitura berriak zabaltzeko dinamikekin uztartuz.\nUrrunago joan nahi baduzu\nTransfermuga ! Mugaz gaindiko desplazamenduei buruzko informazio-ataria\n2019ko Akitania-Berria Euskadi Nafarroa Euroeskualdearen Batzarra\n2014-2020 Ardatzen laburpena – Lurralde Iraunkorra eta Garraioa


CLECE ETA BERE ZENTRO BEREZIA Integra, urtero legez, desgaitasunaREN ALDEKO lasterketan - Clece\nClece / Komunikazioa / Albisteak / CLECE ETA BERE ZENTRO BEREZIA Integra, urtero legez, desgaitasunaREN ALDEKO lasterketan\nLasterketa solidario horrek, zeina DEDINES elkarteak antolatzen duen Getafeko Udalarekin elkarlanean, helburu argia du: dibertsitate funtzionala duten pertsonek aurrean dituzten hesiak ikusgai egitea\nIntegra CEE-ko 178 enplegatuk hartu dute parte ekimenean, eta horietatik 25ek boluntario gisa lagundu dute lasterketaren antolakuntzan eta logistika-lanetan\nBeste urte batez, Clece-k, bere Enplegu Zentro Bereziaren bitartez –Integra CEE–, “Desgaitasunaren Lasterketa 2017” sostengatu eta babestu du. Gizarte, kirol eta elkartasuna uztartzen dituen ekintza sozial hori DEDINES elkarteak antolatzen du –beharrizan bereziak dituzten haur desgaituen babeserako Getafeko elkartea–, Getafeko Udalarekin elkarlanean.\nIntegra CEE, desgaitasuna duten pertsonak lan-merkaturatzeko konpromisoa duen Enplegu Zentro Berezia den aldetik, modu berezian inplikatzen da #DedinesPorLaIntegracion egun horretan. Guztira, Integra CEE taldeko 178 pertsonak hartu dute parte. Horietatik, 153k korrika egin dute, eta beste 25ek boluntario gisa lagundu dute lasterketa antolatzen eta ekitaldiaren hainbat jarduera logistiko prestatzen, hala nola lasterkariei eman zaizkien motxilak atontzen, garraiatzen eta parte-hartzaileen artean banatzen, bai eta bidean barrena jarritako horniketa-guneetan edariak eskaintzen.\n“Egun hau lasterketa bat baino askoz gehiago da. Jostetaren bidez kontzientzia hartzeko eguna da, eta dibertsitate funtzionala duten haurren eskubideak sustatu eta defenditzea du helburu”, esan du Conchi Manzano Integra CEE-ko ordezkari sozialak.\nSeigarren “Desgaitasunaren Lasterketa 2017” hori joan den igandean egin da, irailak 24, 10:00etan, eta Getafeko jai-esparrua izan du abiapuntu eta helmuga. Beste urte batzuetan bezala, hiru bide eskaini ditu, parte-hartzaileen profil guztietara egokitzeko: 500 metroko lasterketa bat haur eta adinekoentzat, eta 5 km eta 10 km-ko beste bi, hurrenez hurren, helduentzat.


The 25th Hour (filma) - Wikipedia, entziklopedia askea.\nThe 25th Hour (filma)\nFrantzia, Italia eta Jugoslavia\nJean Desailly (en)\nOlga Schoberová (en)\nJacques Marbeuf (en)\nJacques Préboist (en)\nMeier Tzelniker (en)\nKenneth J. Warren (en)\nWolfgang Völz (en)\n[[Kategoria:Jean Desailly (en) antzeztutako filmak]]\n[[Kategoria:Olga Schoberová (en) antzeztutako filmak]]\n[[Kategoria:Jacques Marbeuf (en) antzeztutako filmak]]\n[[Kategoria:Jacques Préboist (en) antzeztutako filmak]]\n[[Kategoria:Meier Tzelniker (en) antzeztutako filmak]]\n[[Kategoria:Kenneth J. Warren (en) antzeztutako filmak]]\n[[Kategoria:Wolfgang Völz (en) antzeztutako filmak]]\nAndréas Winding (en)\nThe 25th Hour (euskaraz 25. Ordua) 1967ko Henri Verneuil frantziar zinema zuzendariak zuzendutako drama film bat da. Constantin Virgil Gheorghiu errumaniar idazlearen 1967ko izenburu berdineko eleberrian oinarritua dago. Anthony Quinn eta Virna Lisi aktoreek antzeztu zuten.\nSoinu banda Maurice Jarre eta Georges Delerue musikagileek konposatu zuten.\nErrumaniako Erresuma. Johan MoritzMoritz (Anthony Quinn) gizon apal eta xaloaren etxean pozez gainezka daude haren seme jaioberriaren bataioa baita. Baina Nicola Dobresco (Gregoire Aslan) sarjentuak Moritz kontzentrazio esparru batera eramango du, judua bezala aurkeztuta, nahiz eta Moritz kristau ortodoxoa den. Honela, Dobrescok Moritzen emazte ederra den Suzanna (Virna Lisi) bereganatzeko bidea libre edukiko du.\nBigarren Mundu Gerra hastean Moritz eta bere familiak urte askotan zehar bizipen anker, latz eta zailak nahiz bidegabekeriak biziko dituzte.\nGrégoire Aslan: Dobresco\nMichael Redgrave: Abokatu defendatzailea\nMarcel Dalio: Strul (baita Dalio ere)\nJan Werich: Constantin sarjentua\nAlexander Knox: Fiskala\nLiam Redmond: Aita Koruga\nKenneth J. Warren: Varga inspektorea\nJohn Le Mesurier: Epaimahaiko lehendakaria\nHenri Verneuilek zuzendutako filmak\nHenri Verneuilek idatzitako filmak\nFrançois Boyerrek idatzitako filmak\nVirna Lisik antzeztutako filmak\nJan Werichek antzeztutako filmak\nPaul Pavelek antzeztutako filmak\nRaoul Delfossek antzeztutako filmak


Hotmailek indartu egin ditu bere segurtasun-neurriak, spama saihesteko eta kontu-lapurretaz ohartarazteko | Consumer\nHotmailek indartu egin ditu bere segurtasun-neurriak, spama saihesteko eta kontu-lapurretaz ohartarazteko\nSegurtasun gutxiko pasahitzak debekatuko ditu, eta "hackeatutako" kontaktuen berri emateko aukera emango du.\nHotmail posta elektronikoaren zerbitzuak segurtasun-funtzio berri bat gehitu du spama (zabor-posta) saihesteko eta kontuen lapurretaz ohartarazteko. Zerbitzu honek segurtasun gutxiko pasahitzak debekatuko ditu eta “hackeatutako” kontaktuen berri emateko aukera emango du. Tresna eskuragarri dago Microsoft-en doako postaren menuan.\nKontuen lapurreta arazo larria da, eta gero eta zabalduago dago Interneten. Erabiltzaileek egunero jasotzen duten spam masiboa ugariagoa eta ia kontrolaezina da. Horregatik, Hotmailek segurtasun-funtzio berri bat garatu du postan, arazoa saihesteko eta kontu “pirateatuen” berri emateko.\nKontu bat bahitzen denean, haren lagunek spama edo phising-a jasotzen dute.’ Ezaugarri berriak, “Nire laguna hackeatua” izenekoak, kontu bat spam gisa identifikatzeko aukera ematen du, edo, bestela, “pirateatua” izan dela susmatzen bada. Kasu horretan, Microsoft-ek abisua jaso eta datuak spam-a detektatzeko motorrarekin konbinatzen ditu, eta, aldi berean, kontua blokeatzeko beharrezkoak diren ekintzak hartzen ditu. “Pirateda” kontua egiaztatu ondoren, Microsoftek kontu hori blokeatzeko neurri egokiak hartuko ditu. Eragindako erabiltzaileak bere kontua berreskuratu ahal izango du, berreskuratzeko prozesua gainditu ondoren.\nKontua are gehiago babesteko, Microsoftek erabiltzaileei pasahitz ahulak edo segurtasun gutxikoak erabiltzea eragotziko die, hala nola zenbakien segidak edo erabiltzailearen informazioa dutenak (deiturak edo datak). Zure kredentzialak asmatzen errazak badira, laster aldatu beharko dituzu, haien erraztasunari esker pirata informatikoentzat erraz bihurtzen baitira.\n“Pasahitz segurua izatea zure kontua babesteko urrats bat besterik ez da”, azaldu du Hotmail-eko taldeak. Erabiltzaileak “probak” ere eman behar ditu; besteak beste, helbide elektroniko alternatiboa, galdera eta erantzun sekretua, eta Microsoft-ek SMS bat bidal diezaiokeen mugikorraren zenbakia, arazoak izanez gero.\nkontu pasahitzak phising-eu segurtasun zabor-posta


Jon Miranderen biografia\nJon Mirande eta Ayphasorho (Parisen, 1925-1972) euskal idazleak guraso xuberotarrak zituen. Aita Jean Mirande Garindainekoa, eta ama Marie Ayphasorho Sohütakoa, lan bila Frantziako hiriburura joanak eta hemen bi haur ukan zituztenak: prima, Marie eta Jon bi urte geroago jaioa. Oraindik bigarren mundu-gerla amaitua ez zelarik Jon, ikasketak Aragon lizeoan amaitu ondoren, fianntza Ministerioan hasten da lanean, itzulpenak eta bestelakoak burutzen. Gazterik sortu zitzaion hizkuntzetarako ikasmina eta Euskal Herriari buruz lortzen zituen liburu guztiak irakurtzen ditu. Berak euskaldun berritzat dauka bere burua, eta 1948an bere burua kristotar eta demokrata aldarrikatzen du, baina zentzu kritikoaz: hitz horien izena baino nahiago du izana.\nAndima Ibiñagabeitia, idazle bizkaitarrarekin harreman estuak izango ditu, eta horren erginez Edgar Allan Poe, Per Denez, F. Nietzsche, F. García Lorca eta beste hainbat idazle itzultzen hasiko da, eta bere lanak Guatemalan Jokin Zaitegik zuzentzen duen Euzko Gogoa eta Gernika aldizkarietan idazten dituen zenbait artikuluk eskandala izugarria sortu zuten abertzaletasun ortodoxoaren munduan.\nBidaiak maite ditu eta Bretainia, Ingalaterra, Irlanda, Holanda, Alemania eta Dinamarka bisitatuko ditu. 1954. urtean bere lagun kuttun den Ibiñagabeitia Ameriketara joango zaio hutsune handi bat sortuz bere bizitzan. Koldo Mitxelenarekin harremanak estutuko ditu, 1956ko Arantzazuko Biltzarrean parte hartzen baitute biok, eta Mitxelenak zuzentzen duen Egan aldizkariarako zenbait lan prestatuko dizkio. jIbiñagabeitiak Caracasen 1958an Irrintzi aldizkaria moldiztegiratzen du eta bertan ere Mirandek parte hartuko du. Hurrengo urterako, 1959rako alegia, bukaturik dauka Haur besoetakoa eleberria, askotan V. Nabokoven Lolita-rekin konparatu izan dena. Halere, bere poemak bezala nobela labur honek ez du aurkitzen editorerik, garaiko intolerantziaren lekuko.\nTxomin Peillenekin batera 1962an Igela, euskaldun heterodoxoen errebista sortzen du, baina bizitza laburrekoa izango da, sei ale soilik plazaratuko baitziren. goulven Pennaod-ekin Ar Stourmer breiztar aldizkaria kaleratzen du eta bertan komentarioak eta poeten itzulpenak ematen. Jon Etxaideren adiskide handi denez honek paratzen duen Etxahun'en bertsoak gipuzkeraz (1969) prestakuntza lanetan lagunduko dio.\nLur Argitaletxeak 1970ean Haur besoetakoa argitaratzen du. Gabriel Arestiren aurkezpen kritiko batekin. Arrakasta izango du eta ondoren edizio ugari.\nEritasun psikiko luze baten ondoren badirudi bere buruaz beste egin zuela 1972ko abenduaren 28an.\nGerraondoko euskal-paristar idazle modernoen eta hoberenetarikoa Thiais-eko hilerrian datza.


UMI: INTROSPECTION / INTROSPECTION ALBUM BERRIKUSITAKO IRITZIA - ALBISTEAK\nLos Angeleseko abeslariaren R&B leun eta folklorikoak besteekin eta gure buruarekiko harremanetan hartu-emanak aztertzen ditu. Bidelagun batek bere azken EPa berreskuratzen du, testura eta emozioak gehituz zuzeneko tresneriarekin.\nPlay Track Apustua berriro pentsatu -UMIBidea SoundCloud\nUMI abeslari eta konpositoreak, Seattle-ko L.A. transplante batek, ahultasun diaristiko eta seriotasunez idazten du, non auto-galdeketa adierazpen artistiko publiko eta partekagarria den garai batean hazitakoek ezagutzen duten. 2018an debutatu zuen lau pistako EP batekin, Interlude eta handik gutxira bakar bat etorri zen, Gogora nazazu , Aaliyah-ren Lau Orrialde Gutunaren ildotik atzeratutako maitasunaren itxura lotsagarria. Bi urte geroago, bere Introspekzioa EP-k izan nahi zuen artista motaren ikuspegi seguruagoa adierazi zuen: bezalako abestiak Apustua eta Pretty Girl hi! bota UMI 90eko hamarkadako R&B haurtzaroan pop folky bihurrituarekin. Bere musika goxoa da, soinu banda diskretua da ametsetako eta disko luzeetarako; ez zuen korronte nagusiaren azala urratzen, baina linean, audientzia aurkitu zuen.\nJoan den astean, Twitterrek jakinarazi zidanean goi mailako harremana Saweetie eta Quavo rapen artean amaitu zen, UMIren Bet Reimagined atzeko planoan jokatzen ari zen. Saweetiek bazuen ustezko desleialtasuna, dohain materialik ezin zuela traizioa benda zezakeela ikusita; UMIren letrek kanpotik perfektua agertzen zen bikote baten banaketa biltzen zutela zirudien, nahiz eta alderdi batek amorru zuzena zaintzen zuen. Inguruan nabil / Eta zu pailazoen kaka batzuetan / Ez naiz horretaz ari / Ez dut inoiz zalantzan jartzen, abesten du aldi berean abisua eta agurra eskainiz. Bet Reimagined UMIren azkenetik dator Introspekzioa berriro pentsatua EP, non dinamikoki berriro imajinatu duen Introspekzioa Harremanak emateko eta hartzeko istorioak, bai besteekin eta bai geure buruarekin, zuzeneko laguntzarekin.\nZuzeneko bertsiorako, UMIk dozena bat kolaboratzaile baino gehiago deitu zituen Maliburen Shangri-La estudioetara, eta bertan zegoen materiala beraien interpretazio artistikoekin nahastu eta berrantolatu zuten. Introspection irekitzailean, Hailey Niswanger-en flautak eta Aisha Gaillard-en bateriak musika klasikoaren zantzuak daramatzaten pop-infektatutako hondo erritmikoa sortzen dute, abestiaren amorru itogarriaren eta segurtasun eza emozionalaren istorioari tentsio handiagoa gehituz. UMI-k bere abesti guztiak idazten ditu, ahots zentzuzkoa eta pertsonala proiektatuz, nahiz eta batzuetan bere letrak substantzia handirik gabe lehorreratzen diren gogoeta sinplistek pisatzen duten. Bezalako lerroak, Eta agian ni naizena nahikoa da / Eta agian behar dudan guztia besarkada bat da Ireki —Orain Open Up Reimagined—, zehaztugabetasuna sentiarazteko saiakera ahulak dira, oraindik ere kontakizun sinesgarriak hari ukiezinetatik moldatzen ikasten ari den artista iradokiz.\nBadira abeslarien ahotsak gela bat beren indar eta sorta hutsarekin eraldatzen dutenak, eta atmosferara sartzen diren beste batzuk, espazio hutsari kolore kontrastatuak gehituz. UMI azken horien artean dago, eta are hobeto dago zuzeneko taldearekin ondoan. Lepoan Noraezean nago , bere lumadun tonua minak korapilatzen du eta bere oharrak ertzetan zorrotzak dira. Notak jotzeko edo soinu ezin hobea lortzeko presioa askatu nuen ... eta hori askatzen dudanean oharrek beraiek jo besterik ez zuten bezalaxe azaltzen du dokumentu erantsi batean. The Berria imajinatu hari laukotea (Micah Moffett baxu-jotzailea, Jake Nuffer gitarra jolea, Jean Paul biolontxelo jotzailea eta Victor Ekpo biolin jotzailea) bidelagun sendoak dira: ez dute UMIren ipuin kontalaria bereganatzen, ezta atzeko aldean ere. Horren ordez, atzera egiten duenean aurrera egiten dute, behar den lekuan testura gehituz. Erreformatutako EPak bi pista berri eskaintzen ditu, Beautiful Day eta Solitude, harreman baten desegitea birsorkuntzaren zoriontasun luzearekin lotzen duten tarteak. Azken honen antolaketa instrumentalak Meshell Ndegeocelloren iluntasunaren oihartzuna du Mingotsa ; UMIren ahotsa murriztua baina itxaropentsua da.\nLehendik dagoen lan bat berriro landuz, UMIk guztiok lekuko izan gaitezkeen zerbait aurreratzen du. Ahotsaren pitzadurak erakustera ausartzen da, estudioko leuna kenduz eta emozioak bereganatzen utziz: pertsona bera, abesti berdinak, entrega desberdina. Aldaketa batzuk sotilak dira, beste batzuk esanguratsuagoak. Ez da pauso txikia artista berri gisa emateko, eta erakusten du bere musikarako hain funtsezkoa den laztasunagatik mugetatik kanpo joateko prest dagoela. Berrikuspen prozesuak porrotaren eta osotasunaren kutsua izan dezake. Baina berrikusten duzunean, edo kasu honetan berriro imajinatzen duzunean, aukera berriak nabari dira eta metamorfosi mota bat gertatzen da. Ez da beti agerikoa, baina ondo egitean aldaketa onartzera eta aldea hartzera behartzen gaitu. Orduan: Zer esan Saweetie-ren remix batekin?\n2013an abesti nagusia\nTom David Letterman-en zain dago\nperfume jenioa lurrean\njohn legend albuma 2016\nRyanek ahotsa adams du\nez, erraldoiak izan daitezke


Pensión Ostatua | JARDUERAK\nARTEA, HISTORIA ETA GASTRONOMIA, ITSASOARI LOTUAK\nGetaria ezaguna da, besteak beste, bertakoak direlako Juan Sebastian Elkano marinela eta Cristobal Balenciaga diseinatzaile eta jostun handia. Ezagun dira arraina parrilan eskaintzen duten jatetxeak eta, zer esanik ez, Getariako Txakolina, Getaria inguratzen duten mendi eta zelaietan lantzen diren mahastietan ondutako urteko ardo zuri estimatua.\nGetaria Gipuzkoako kostaldearen erdi parean dago. Alde batean Zumaia du eta bestean Zarautz. Historian zehar estrategikoa izan da, bai itsas armadentzat, bai itsas merkataritzan. Baina, Getariak bere-berea du itsas tradizioa. Mendez mende balearen arrantza oinarrizkoa izan da getariarren ekonomian eta, horregatik, balea izan da hiribilduaren armarrien irudi nagusia.\nGarai batean hiribildua harresiz inguratuta zegoen, baina gaur ez da ia horren aztarnarik ikusten. Ezaguna da Salbatore deunaren elizaren azpitik igarotzeko pasabidea, Kale Nagusia eta portura jaisteko eskailerak elkartzen dituena. Pasabide horrek Katrapona du izena eta garai bateko harresi eta babes elementuen oinordeko da.\nGetariatik hurbil, Donostiara goazela, Zarautz duzu. Herri ezaguna, bereziki surfa egiteko leku paregabea delako eta nazioarteko lehiaketak egiten direlako. Mendebaldera, berriz, Zumaia. Kostaldeko herri apain eta dotorea. Bertan duzu “FLISCH”a, biotopo babestu izendatuta dagoena eta munduko geologo entzutetsuenak erakartzen dituena.\n“Txakolindegira joatea” ez da soilik txakolina upeletatik edan eta xakolindegietako menua dastatzea. Hori bada, baina baita gurean errotuta dagoen ohitura eta giroan parte hartzea ere. Gaur egun, Getariako Txakolina Jatorrizko Deituraren lurralde eremua Gipuzkoa da eta 402 mahasti hektarea ditu. Mahasti horien %91 kostaldean daude.\nGetariako Txakolina egiteko Ondarrabi Zuri mahats barietate zuria erabiltzen da gehienbat.\nGetariako Txakolina Jatorrizko Deituran 28 upeltegi daude. Horietatik 12tan bisita gidatuak egin ditzakezu: mahastietara joan, txakolina nola ekoizten den ikusi, kata bat egin…\nInformazio gehiago: GETARIAKO TXAKOLINA\nAsko dira Getarian jaio edo Getarian bizi izan ziren pertsona ospetsuak: Domingo de Bonechea Andonaegi, Pepita Enbil, Jose Francisco de Iturzaeta edo Joaquín María de Barroeta y Hurtado de Mendoza y Aldamar… Dena dela, guztien gainetik bi ageri dira, Getariaren izena munduan barrena ezagun egin dutenak: Juan Sebastian Elkano eta Cristóbal Balenciaga.\nGetarian jaiotako itsasgizona. Munduari bira ematen lehena izan zen, Magallanesek\ngidatzen zuen espedizioaren gidaritza hartuta (Magallanes Filipinak irletan hil ondoren). Indiara iristeko helburua zuten, Afrikako kontinenteari itzulia eman gabe. Elkanok hartu zuen espedizioaren gidaritza (adin handieneko ofiziala zelako), Victoria ontziaren kapitain gisa. Espainiatik 265 itsasgizon irten ziren eta itsas bidaiak iraun zituen hiru urteen ostean (1519-1522) 18 baizik ez ziren itzuli. Elkanok, balentriaren aitortza gisa, Carlos I erregearen eskutik armarri bat eta lurraren globoa jaso zituen, honako inskripzioarekin: “Primus circumdedisti me” (Itzulia eman didan lehena izan zara).\nLau urtean behin, abuztuaren 7an, arrantzuntzi bat belaontzi gisara apaindu eta 18 itsasgizon itsasoratu egiten dira.\nEguna itsasontzian egiten dute: jan-edanean bapo, kantuan… Ondoren mozorrotu egiten dira, arropa zahartu eta zartatuekin.\nMakilatu egiten dira, aurpegietan nekerik handiena islatzeko eta arratsaldean portura sartzen dira, zehaztasunez antzezteko Elkanoren lehorreratzearen epopeia. Oinez, pausoz paso, ezinean eta balantzaka, oinutsik… Getariako kaleetan barrena Salbatore Deunaren elizara joaten dira.\nMilaka pertsona hurbiltzen da Getariara lehorreratzea ikustera.\nModa diseinatzailea izan zen. Goi mailako jostuntzaren artearen sortzailetzat hartzen da.\nAita arrantzalea zuen eta ama jostuna. Ume-emetatik jostuna izan nahi zuen eta ikusten zituen diseinuak marrazten ematen zituen orduak. Hamahiru urte zituela, udak Getarian egiten zituen Casa Torreseko markesak erronak jarri zion, modaren lanbidea ikasteko zuen grina ikusita. Oihal zati bat eta bere soineko esklusibo bat eman zizkion eta eskatu soinekoa kopia zezala. Emaitzak erabat asebete zuen markesa eta aurrerantzean bere mezenasa bihurtu zen.\nJauregira lotutako eraikin berriaren bolumena eta egitura Julián Argilagos arkitektoak asmatutakoak dira. Bolumetria luzetarakoa, sinusoidala, eta ebakera trapezoidalekoa da, eta beirazko hormez itxita dago. Barruan, erakusketa aretoak hiru bolumen handi esekitan biltzen dira.\nFUNDACIÓN CRISTOBAL BALENCIAGA.


Jaime Romero eta Telmo Semperena txapeldun Espainiako txapelketan - Kronika\nJaime Romero eta Telmo Semperena txapeldun Espainiako txapelketan\nTxirrindulari astigartarrek lan bikaina egin dute Espainiakoan, Euskadirekin.\nEuskadirekin, jazarpen proban, taldeka urrezko domina lortu dute bi astigartarrek.\nAstigarragak Espainiako bi txapeldun berri ditu txirrindularitzan. Jaime Romerok eta Telmo Semperenak urrezko domina lortu zuten taldekako jazarpen proban, Tafallan, pistako Espainiako junior eta kadete mailako txapelketan. Nagusitasun osoz Pozo, Rodriguez, Romero eta Semperenak osatutako taldeak garaipena lortu zuen Valentziaren aurretik.\nBi urre eta zilarra leporatu ditu Jaime Romerok\nRomerok egin duen txapelketa nabarmentzekoa da benetan. Taldeka ere abiadura proban urrea lortu zuen astigartar txirrindulariak eta hori gutxi ez balitz, banaka, jazarpen proban zilarra leporatu zuen Madrilgo Raúl Garcia ordezkariaren atzetik.\njuniorrik aipagarriena, Ibai Rodriguez, Tour du Val du Saone errepideko lasterketan\nPasa den asteburuan Ibai Rodriguez txirrindulari hernaniar juniorra, Frantzian aritu zen Tour du Val du Saone proban Gipuzkoako selekzioarekin. Frantzian izandako zazpi txirrindulari gipuzkoarren artean, hernaniarra izan da sailkapenean posturik onena lortu duena.\nHiru etapa zituzten, larunbatean 117 kilometro eta igandean bi sektoretan banatuta 13 kilometroko erlojupekoa goizez eta eguerdian 83 kilometroko lasterketa.\nLarunbateko lasterketan Ibai bigarren multzoan helmugaratu zen lau igoera zituen etapan. Erlojupekoa egin eta gero, igandeko etapan aurrekaldean ibili zen, saiatu ere egin zen pelotoitik ihes egiten helmugarako 12 kilometro faltan eta azkenean lehenengo taldean iritsi zen.\nAtzerrian korritutako bere lehenengo lasterketan, esperientzia oso ona izan du Ibai Rodriguezek, Frantziako txirrindulari hoberenen artean sartuta eta itxura ona emanez.


Eastwood-en kontrako erasoa eutanasiaren apologia egin daualako - bizkaie.biz\nEastwood-en kontrako erasoa eutanasiaren apologia egin daualako\nOndorioz, Clint Eastwood aktore eta zuzendari estadubatuarrak kritika gogorrak jaso dauz “Million Dollar Baby” pelikulan eutanasiaren gaia lantzeagaitik. Zazpi Oscar sari irabazteko izentau eben filma orain dala aste batzuk. Hala eta guztiz be, eutanasiaren apologia egin dauala leporatu deutsie zuzendariari egunotan.\nBushen sasoiko andra abade baten eretxiz, "bizitzeko eskubidean sinisten daben estadubatuarrek boikota egin behar deutsie filmari". Eutanasiaren gaia lantzen daben film bi lehiatuko dira Oscar sarietan aurten. Zezeilaren 27an emongo dabez sariak, eta “Mar adentro” eta “Million Dollar Baby” filmek sariak irabazi daikiez.\nGorago aitatzen dan legez, Eastwooden filmak boxeolari (Hillary Swank) baten bizitzearen barri emon dau. Ganera, filmaren zuzendaria izateaz aparte, Eastwood-ek aktore lanetan be jardun eta boxeolariaren entrenatzailearena egin dau pelikulan.\nNew York Times-eko hiru kritikarietarik biren ustez, “Million Dollar Baby” filma izan zan 2004ko pelikularik onena. Kritikari batzuen eretxiz, film hau historiako 10 filmik onenen artean be badago. Daborduko urregorrizko globo bi irabazi dauz: zuzendaririk onenaren saria eta andrazko aktorerik onenarena. “Million Dollar Baby” filman Hillary Swank-ek egoera tragiko bati aurre egin behar izango deutson boxeolari baten antzezpena egin dau.\nEdozelan be, sariak sari eta kritikak kritika, AEBetako Eleizeak eta paraplejikoen alkarte bik adierazo dabe ez dagozala bape konforme Eastwooden beharragaz.


Debako udal musika eta dantza eskolak zabaldu du 2018-2019 ikasturterako matrikulazio epea — Debako udala\nDebako udal musika eta dantza eskolak zabaldu du 2018-2019 ikasturterako matrikulazio epea\nZabalik da 2018-2019 ikasturterako udal musika eta dantza eskolan matrikulak egiteko epea. Interesatuek ekainaren 15a baino lehen aurkeztu beharko dute matrikula orria Deba Musikaleko idazkaritzan.\nZabaldu dute jada Debako udal musika eta dantza eskolan datorren ikasturterako matrikulazio epea, eta hori 2018ko ekainaren 15era arte mantenduko da. Interesatu orok inprimikia bete eta Deba Musikaleko idazkaritzan entregatu beharko du.\nEkainaren 15etik aurrerako matrikula-orriak onartuko dira, baina epean matrikulatuekiko lehentasuna galduko dute. Bestalde, instrumentuetan matrikulatu ahal izateko honako irizpideak hartuko dira kontuan, lehentasunari dagokionez:\n1.maila: 4, 5 eta 6 urte bitartekoentzat, Musika Mugimendua. Bertan, musika, dantza, kantua eta psikomotrizitatea lantzen dira. Klaseak guztiz praktikoak dira, eta umeen adierazkortasun eta sentikortasunaren baitan musikaltasuna lantzea eta indartzea da helburua.\n2.maila: 7-13 urte bitartekoei zuzendua. Lehenengo ikasturtetik ikasleek instrumentua aukeratu dezakete, baita euskal dantza ere. Bigarren ikasturtetik aurrera, aipatutako horiez gain, koralean ere parte har dezakete. Musika mintzairako ezagupenak lantzen dira: entzumen aktiboa, kode musikalak, idazketa eta irakurketa musikala, forma musikalak eta abar. Helburua instrumenturako, dantzarako eta kanturako prestaketa teoriko-praktikoa da.\n3.maila: ezagupen teoriko praktikoak finkatzeko eta areagotzeko helburua du. Maila honetan 13 eta 17 urte bitartekoek instrumentuan apuntatzeko aukera dute, eta baita lengoaia musikalean ere beraien mailara egokitutako taldeak sortuz.\n4.maila: 17 urtetik gorakoentzat. Instrumentuak bakarka nahiz taldeka lantzen dira ikasleen arteko ezagupenak eta trebeziak lantzeko. Bakoitzaren mailara egokitutako lengoaia musikala ere ikas daiteke.


«Beharrezkoa da norabide aldaketa sakona exijitu eta trantsizio ekologiko eta sozialki justu baten alde urratsak emango dituen jendartea aktibatu eta saretzea. Argi dugu bizitzaren aldeko norabide-aldaketa hori ez dela gauzatuko horren alde egiten duen euskal gizarte aktibo eta saretua ez badugu«, azpimarratu dute.\nElkarretaratzean ere otsailaren 6an Zaldibarko zabortegia bertan behera erori zeneko urteurrena gogoratu nahi izan dute: «Argi geratu da Euskal Herrian, ingurumen alorrean, gauzak ez direla ondo egin eta ez direla ondo egiten ari».\nZentzu honetan, Aldaketaldia mugimenduak ezinbestekoa ikusten du krisi globala herriz-herri bistaratzea, planetari gertatzen ari zaiona gurean hasten dela argi adieraztea. «Gaurkoa lokala eta globala uztartzeko ekimena izatea nahi dugu eta ingurumen larrialdi honi eraginkortasun handiagoz aurre egiteko abiapuntua», ondorioztatu dute.